Alfred Danielsen

Alfred Danielsen (født 11. november 1885 i Riga, død 13. april 1952 i Bonn) var en norsk diplomat.Danielsen, Alfred i Hvem er Hvem 1948.Dødsdato hentet fra Munzinger, en lengre omtale på tysk, igjen hentet fra Internationales Biographisches Archiv 26/1952 vom 16. Juni 1952.

Han var sønn av fabrikkeier Daniel Danielsen (1850–1917) og Elise Elmberg (1851–1923).  Etter examen artium i fødebyen Riga ble han cand.jur. i 1909 fra Det Kongelige Frederiks Universitet i Kristiania og virket som utenrikspolitisk journalist i Verdens Gang i 1910, dommerfullmektig 1911–1913, overrettssakfører i Skien 1913–1914, før han var sekretær i Utenriksdepartementet 1914–1918.

Derpå var han i utlendighet, først konstituert sekretær ved legasjonen i Berlin i 1918, så attaché-stipendiat til Paris-legasjonen i 1919 og sekretær ved legasjonen i Warszawa 1920. I 1921 giftet han seg med Astri Marie Hesselbom (1896–1973).Konas dødsår er hentet fra gravferdsetaten i Oslo . Fra 1922 til 1929 var han tilbake i Kristiania som byråsjef i UD. Derpå bars det til legasjonen i Moskva i 1929 som legasjonsråd før han 1935 til 1943 var chargé d'affaires ad interim (stedfortredende) ved legasjonen i Havanna, sideakkreditert til legasjonen i Mexico 1935 til 1938.  Fra 1943 til 1945 var han sendemann til legasjonen i Havanna og sideakkreditert til Port-au-Prince på Haiti og Ciudad og Trujillo (Venezuela?). Han seilte hjem fra Baltimore til Norge i oktober 1945.Havmann og Kong Sverre til Oslo med forsyninger fra Amerika i Aftenposten den 19. oktober 1945.

Etter den andre verdenskrig var han fra 1946 til 1948 sendemann til Polen, stasjonert ved legasjonen i Warszawa med București som sideakkreditering. Hans siste post var fra 1948 til sin død, da han var sendemann til legasjonen i Berlin og sjef for Militærmisjonen i Berlin.  Fra 1951 var han stasjonert ved legasjonen i Bonn, men ble sykmeldt og døde året etter.Minister Alfred Danielsen død i Aftenposten den 15. april 1952.

 Referanser 

Kategori:Norske jurister
Kategori:Norske ambassadører
Kategori:Nordmenn født i Latvia
Kategori:Personer fra Riga